"এক্কাদোক্কা থেকে বিস্মৃতি", বার্সেলোনা, স্পেন
**তিক্ত হাস্যরসাত্মক সৃষ্টিকর্ম** বলতে হাস্যরসাত্মক সৃষ্টিকর্মের (যেমন মিলনান্ত নাটক, হাস্যরসাত্মক সাহিত্যকর্ম, ইত্যাদি) একটি প্রকারকে নির্দেশ করা হয়, যাতে সাধারণত হাস্যরসের প্রয়োগ নিষিদ্ধ বা অবাঞ্ছিত, এমন কোনও গুরুগম্ভীর বা মানসিক যন্ত্রণাদায়ক ও তিক্ত আলোচনার বিষয়বস্তু নিয়ে হাস্যরসের প্রয়োগ করা হয়। লেখক ও কৌতুকশিল্পীরা অশ্লীল বা নিষিদ্ধ বিষয়াবলী নিয়ে কথা বলতে তিক্ত হাস্যরস ব্যবহার করেন এবং পাঠক-শ্রোতা-দর্শকদের মনে অস্বস্তি, গভীর চিন্তা বা বিনোদনের সৃষ্টি করেন। কল্পকাহিনীতে তিক্ত হাস্যরসাত্মক কাহিনী বলতে এমন এক প্রকারের সাহিত্যকর্মকে বোঝায় যাতে যন্ত্রণাক্ত হাস্যরস একটি প্রধান উপাদান। এই প্রকারটিতে প্রায়শই মৃত্যু, অপরাধ, দারিদ্র্য, আত্মহত্যা, যুদ্ধ, সহিংসতা, বৈষম্য, রোগব্যাধি, জাতিবিদ্বেষ, লিঙ্গবিদ্বেষ, ও মানব যৌনতা নিয়ে হাস্যরসের অবতারণা করা হয়। ইংরেজিতে এই প্রকারটি ব্ল্যাক কমেডি, ব্ল্যাক হিউমার, ডার্ক কমেডি, ডার্ক হিউমার, মর্বিড হিউমার, এজি হিউমার, গ্যালোজ হিউমার, ইত্যাদি বিভিন্ন নামে পরিচিত। 

তিক্ত হাস্যরসাত্মক সৃষ্টিকর্ম অশ্লীলতা বা অশালীন হাস্যরসাত্মক সৃষ্টিকর্ম (ব্লু কমেডি বা রিবালড্রি) অপেক্ষা ভিন্ন। শেষোক্তটিতে অপেক্ষাকৃত স্থূল বিষয়বস্তু, যেমন নগ্নতা, যৌনতা, যৌন সম্পর্ক, দেহজ রস, ইত্যাদির উপর জোর দেওয়া হয়। এর বিপরীতে তিক্ত হাস্যরসাত্মক সৃষ্টিকর্ম একটি অপেক্ষাকৃত ব্যাপক ধারণা যাতে বহুসংখ্যক গম্ভীর বিষয়ের অবতারণা করা হয়, যেমন ফাঁসিকাষ্ঠ হাস্যরসাত্মক কর্মে মৃত্যু বা মৃত্যযন্ত্রণাবৎ পরিস্থিতি নিয়ে কৌতুক করা হয়। তিক্ত হাস্যরসাত্মক সৃষ্টিকর্মগুলিকে কদাচিৎ কিম্ভূত (গ্রোটেস্ক) প্রকারটির সাথে সম্পর্কিত করা হতে পারে।পাশ্চাত্যে সাহিত্য সমালোচকেরা প্রাচীন গ্রিক লেখক আরিস্তোফানেসের রচনা পর্যন্ত তিক্ত হাস্যরসের সন্ধান পেয়েছেন।

তথ্যসূত্র
---------

1. ↑  Merhi, Vanessa M. (2006) *Distortion as identity from the grotesque to l'humour noir*
2. ↑  *Dark Humor*. Edited by Blake Hobby. Chelsea House Press.
3. ↑  "Black humour"। *britannica.com*। সংগ্রহের তারিখ এপ্রিল ১৫, ২০১৮। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  Garrick, Jacqueline and Williams, Mary Beth (2006) *Trauma treatment techniques: innovative trends* pp.175–6
5. ↑  Lipman, Steve (1991) *Laughter in hell: the use of humor during the Holocaust*, Northvale, N.J:J Aronson Inc.
6. ↑  Kurt Vonnegut (1971) *Running Experiments Off: An Interview*, interview by Laurie Clancy, published in *Meanjin Quarterly*, 30 (Autumn, 1971), pp.46–54, and in *Conversations with Kurt Vonnegut*, quote:
> The term was part of the language before Freud wrote an essay on it—'gallows humor.' This is middle European humor, a response to hopeless situations. It's what a man says faced with a perfectly hopeless situation and he still manages to say something funny. Freud gives examples: A man being led out to be hanged at dawn says, 'Well, the day is certainly starting well.' It's generally called Jewish humor in this country. Actually it's humor from the peasants' revolt, the forty years' war, and from the Napoleonic wars. It's small people being pushed this way and that way, enormous armies and plagues and so forth, and still hanging on in the face of hopelessness. Jewish jokes are middle European jokes and the black humorists are gallows humorists, as they try to be funny in the face of situations which they see as just horrible.
>
7. ↑  Bloom, Harold (2010) *Dark Humor*, ch. *On dark humor in literature*, pp.80–88
8. ↑  Freud (1927) *Humor*